Terry Butcher

**Terence Ian «Terry» Butcher** (født 28. desember 1958 i Singapore) er en engelsk fotballtrener og tidligere fotballspiller med en fortid hos de engelske klubbene Ipswich Town FC, Coventry City FC og Sunderland AFC samt hos de skotske klubbene Rangers FC og Clydebank FC. Butcher fikk 77 landskamper for  og deltok blant annet i VM i fotball 1982, VM i fotball 1986 og VM i fotball 1990. Etter at han la opp som fotballspiller i 1993 har Butcher vært fotballtrener for en rekke klubber, senest for Hibernian FC, men måtte gå av etter at laget rykket ned fra Scottish Premiership til Scottish Championship etter sesongen 2014-2014.

## Spillerkarriere
Butcher begynte sin aktive karriere i 1976 hos Ipswich Town FC, hvor han seriedebuterte mot Everton FC i april 1978. Han etablerte seg hos Ipswich over de neste årene og ble av landslagssjef Ron Greenwood tatt ut i s landslagstropp til vennskapskampen mot  i 1980. Året etter var Butcher en del av Ipswich-laget som vant UEFA-cupen under ledelse av Bobby Robson. Etter at Ipswich rykket ned i 1986 ble han en av flere engelskmenn som dro videre til Rangers FC etter at klubben hadde ansatt Graeme Souness som deres manager. Som klubbens kaptein ledet han Rangers til tre seriemesterskap og to cupmesterskap på fire sesonger.

I november 1987 i en seriekamp mot Aberdeen FC brakk han benet, noe som gjorde at han mistet resten av sesongen og en mulig overgang til Manchester United FC, som ble lagt på is på grunn av skaden han pådro seg. Manchester Uniteds nye manager Alex Ferguson gikk i stedet for Steve Bruce fra Norwich City FC. Hans siste seriekamp for Rangers kom mot Dundee United, en kamp som endte med tap 1-2. Han ble deretter spillende manager for Coventry City FC i november 1990. På to sesonger spilte han kun seks kamper og la i praksis opp som aktiv spiller i 1992.

Etter å ha tatt over som manager for Sunderland AFC i 1993 fornyet han i midlertidig spillerlisensen, men etter at klubben fikk en dårlig periode ble Butcher sparket i november 1993. Han spilte deretter tre kamper for den skotske klubben Clydebank FC før han endelig la opp som aktiv spiller.

## Landslagskarriere
Butcher fikk sin landslagsdebut for  i en vennskapskamp mot  i 1980. Han ble deretter en av de yngste spillerne i den engelske troppen som møtte  i den første kampen under VM i fotball 1982. Han var deretter Englands førstevalg som midtstopper for om lag ett tiår, og var også en del av den engelske troppen til VM i fotball 1986. På grunn av en bruddskade han pådro seg mens han spilte for Rangers var ikke Butcher en del av troppen under EM i fotball 1988, men han var tilbake igjen det påfølgende året da England gikk ut i kvalifiseringskamper til neste VM.

I en kvalifiseringskamp mot  den 6. september 1989 pådro han seg et dypt kutt i pannen tidlig i kampen, men til tross for å ha sydd kuttet og bandasjert hodet ble såret slått opp igjen på grunn av hans stadige hodestøt på ballen. Dette førte til at bandasjen og den hvite landslagstrøyen hans ble dekket av blod, noe som på grunn av at England klarte å kvalifisere seg til VM i fotball 1990 av mange engelskmenn ble sett på som beundringsverdig og heltemodig. Under VM i fotball 1990 tok han over kapteinsbindet etter en skadet Bryan Robson, og etter at verdensmesterskapet var over spilte han ikke flere kamper for England.

## Trenerkarriere
Butcher startet sin trenerkarriere som spillende manager for Coventry City FC i november 1990. Han reddet Coventry fra nedrykk da han overtok klubben, og etter å ha klatret ytterligere noen plasser sesongen etter ble han noe overraskende sparket i januar 1992. I februar 1993 ble han ansatt som spillende manager for Sunderland. Han lyktes også her ved å redde klubben fra nedrykk i 1992/1993-sesongen, men fikk sparken da klubben lå på nedryksplass i starten av neste sesong.

I oktober 2001 vendte han tilbake til treneryrket da han ble ansatt som assisterende manager under Eric Black for den skotske klubben Motherwell, før han selv overtok rollen som manager ett år senere. Her fikk han positive resultater i en periode hvor klubben slet økonomisk. I mai 2006 dro han videre til den australske storklubben Sydney FC, men ble sparket i februar 2007 etter at klubben tapte 2-3 sammenlagt i finalene mot Newcastle United Jets FC. Den 30. mars samme år ble han ansatt som assisterende manager for Partick Thistle FC, men allerede den 24. april 2007 ble han presentert som ny manager for Brentford FC. Her ble det kun fem seire på 23 kamper, noe som resulterte i at han forlot klubben i begynnelsen av desember.

Butcher ble i 2008 en del av trenerapparatet til  under manager George Burley for deres kvalifisering til VM i fotball 2010, og den 27. februar 2009 ble han ansatt som manager for den skotske klubben Inverness. Klubben rykket ned i mai 2009, men Butcher beholdt jobben. Han mistet derimot jobben som assistenttrener for Skottlands herrelandslag sammen med George Burley etter at de ikke klarte å kvalifisere seg til verdensmesterskapet. Inverness under ledelse av Butcher rykket opp igjen til Scottish Premier League i mai 2010.

## Referanser


## Eksterne lenker
*